# data[].attributes.body
ފިޠުރު ޢީދު އައިމާ ……..

އަޙްމަދު ދާއޫދު / ލަންދޫ 17 ޖުލައި 2015 ޚިޔާލެއް ދެއްވާ

ޢަބްދުލްޢަޒީޒު ޖަމާލު އަބޫބަކުރު
ނޯޓް: މި ޅެމަކީ ލިޔުންތެރިންގެ ގުޅުމުގެ ވެބްސައިޓުން ނަގާފައިވާ ޅެމެކެވެ.

ޢީދު އައިމާ ހިތްތަކުގެ ރޫޙަށް އުފާ ގެނުވައިފިޔޭ
ގައި ހިތް ހެޔޮކަމާއި ސަލާމް އެކީ ފަތުރައިފިޔޭ

ދީނުގައި އޮތް ވަޙުދަތާ އީމާންކަމުގެ ބާރުން ހިތަށް
ހީނުވާ ފަދަ އަޚުކަމެއް މުޅި އުންމަތަށް ގެނުވައިފިޔޭ

މުސްކުޅިންނާ ބޮޑެތި މީހުން، ކުޑަކުދީންނާ އެކުއެކީ
މުސްލިމުންގެ އިޚާވަތުގެ ރޫޙެއް އަލުން ދިރުވައިފިޔޭ

ދޫތަކުން ތަކުބީރުތައް އިއްވައި ޚުޝޫޢަތްތެރިކަމުން
މޫތަކަށް އީމާންކަމުގެ ތާޒާކަމެއް ގެނުވައިފިޔޭ

މުއްސަނދިންނާ އަދި ފަޤީރުން އުފަލުގައި ޙިއްޞާކުރަން
ލުއްސަމުން ދަހިވެތިކަމުގެބަލި،ފިޠުރުދީ ނިންމައިފިޔޭ

މީރުހާ ކާނާތަކާ އެކި ކުލަކުލައިގެ ބުއިންތަކުން
ނީރުވައިލީ ރާޙަތެއް ޙަލްޤާތެރަށް ފޮނުވައިފިޔޭ

ކުޅިވަރާ މުނިފޫހި ފިލުވުން ދީނުގައިވާ ހަމަތަކުން
މުޅި ދުވާލުގެ ވަގުތުތައް އުފަލާއެކީ ފުރުވައިފިޔޭ

ރޯދައިން ލިބިދިން ޣިޛާއިން ރޫޙުތައް ތާޒާވުމުން
ހޯދުމަށް އެދެވުނު އުފާލިބުމުން ޝުކުރުކޮށްލައިފިޔޭ

އަހުރެނާ އަދި އެންމެހާ މުސްލިމް ދިވެހި މިތުރުން އެކީ
އަޚުކަމާ ވަޙުދަތުގެ ސާލެއް ބިންމަތީ ފަތުރައިފިޔޭ

ތަހުނިޔާއާ ހެޔޮއެދުންތައް އަދި މުބާރިކުބާދުތައް
އަހުލުނާ ގާތް މިތުރުނަށް މުޚުލިޞްހިތުން ފޮނުވައިފިޔޭ

# data[].attributes.body
ޗުއްޓީގައި ކިޔުމުިގެ ހުނަރު ކުރިއަރުވާމާ ހިނގާ